ഇടുക്കിയില് ടി.പി.ആര് അഞ്ച് ശതമാനത്തില് താഴെയെത്തിക്കാന് ഊര്ജിത ശ്രമം തുടങ്ങി ഇടുക്കി: ജില്ലയില് ടി.പി. ആര് നിരക്ക് അഞ്ച് ശതമാനത്തില് താഴെയായി കുറയ്ക്കുന്നതിനായി ജില്ല ഭരണകൂടം ശ്രമം തുടങ്ങി. ഇതിന്റെ ഭാഗമായി കിടപ്പുരോഗികള്ക്കും, പാലിയേറ്റീവ് രോഗികള്ക്കും, 60 വയസില് കൂടുതലുള്ളവര്ക്കും പ്രത്യേക ഊന്നല് നല്കിയുള്ള വാക്സിനേഷന് പ്രവര്ത്തനം ഇന്ന് മുതല് അഞ്ച് ദിവസത്തേക്ക് നടത്തും. തോട്ടം മേഖലയില് ലയങ്ങളിലുള്ളവര്ക്കിടയില് പരിശോധനയും വര്ദ്ധിപ്പിക്കും. ആളുകള് കൂടുതലെത്തുന്ന പ്രധാന പട്ടണങ്ങളിലുള്പ്പെടെ മൊബൈല് യൂണിറ്റുകളുടെ പ്രവര്ത്തനം ഊര്ജിതമാക്കും. ദിവസവും അതിര്ത്തി കടന്നു യാത്ര ചെയ്യുന്നവരില് രോഗികള് കണ്ടേക്കാമെന്നുള്ളതിനാല് എല്ലാ അതിര്ത്തികളിലും രോഗപരിശോധന ശക്തമാക്കും. ഇപ്പോള് പരമാവധി പേര്ക്ക് അതിര്ത്തികളില് വാക്സിന് നല്കുന്നുണ്ട്. ഇളവുകളുടെ അടിസ്ഥാനത്തില് മൂന്നാര് ഉള്പ്പെടെയുള്ള ടൂറിസം കേന്ദ്രങ്ങളിലേക്ക് ആളുകള് കൂടുതലായി എത്താന് സാധ്യതയുള്ളതിനാല് മാര്ഗനിര്ദേശങ്ങള് കര്ശനമായി നടപ്പിലാക്കണം. സെക്ടറല് മജിസ്ട്രേറ്റുമാര് വാരാന്ത്യ പരിശോധന കൃത്യമായി നടത്തണം. സമ്ബൂര്ണ വാക്സിനേഷന് ഉറപ്പാക്കുന്നതില് സ്വകാര്യ ആശുപത്രികളുടെ സഹകരണം തേടാനും ഇതിനായി കൂടിയ യോഗം തീരുമാനിച്ചു. ജില്ലയുടെ ചുമതലയുള്ള കൊവിഡ് സ്പെഷ്യല് ഓഫീസര് ഡോ. രാജു നാരായണ സ്വാമിയാണ് പ്രവര്ത്തനങ്ങള് ഏകോപിപ്പിക്കുന്നത്.The post ഇടുക്കിയില് ടി.പി.ആര് അഞ്ച് ശതമാനത്തില് താഴെയെത്തിക്കാന് ഊര്ജിത ശ്രമം തുടങ്ങി first appeared on MalayalamExpressOnline.